Engelse kwalifiseer vir Spele | Netwerk24
Engelse kwalifiseer vir Spele
Dan Norton was een van Engeland se uitblinkers die afgelope naweek in Frankryk. Foto: Getty Images
Dit is nie net die Engelse krieketspan en die Formule Een-renjaer Lewis Hamilton wat die Britte se naam die afgelope naweek op die sportveld hoog gehou het nie.
Ook Engeland se sewesrugbyspan het stilletjies verseker dat Brittanje 'n verteenwoordiger op die Olimpiese Spele in 2020 in Tokio sal hê.
Die Engelse het Frankryk met 31-7 in die eindstryd in Colomiers, Frankryk geklop.
Die Engelse moes aan die Europese kwalifiserende toernooi deelneem, nadat hy Wêreldrugby se sewesreeks die afgelope seisoen in die vyfde plek afgesluit het.
Slegs die voorste vier spanne, Fidji, Amerika, Nieu-Seeland en Suid-Afrika, het outomaties gekwalifiseer.
Engeland was met 2016 se Olimpiese Spele in Rio de Janeiro, Brasilië die naaswenner. – Sportredaksie